Harris hou SA se naam hoog in Adelaide | Netwerk24
15 Januarie 2020 09:16
Die belowende SA tennisspeler Lloyd Harris. Foto: Getty Images
Suid-Afrika se Lloyd Harris het Woensdag die kwarteindronde van die Adelaide International-toernooi gehaal deur die Serwiër Laslo Djere, 40ste op die wêreldranglys, met 7-6 (7/5), 6-3 te klop.
Lloyd Harris' winning run continued at the Adelaide International in Australia, on Wednesday. The SA star is through to the quarter-finals of the men's singles after beating Laslo Djere 7-6(5), 6-3. Djere, from Serbia, is currently ranked 40th in the ATP men's global rankings. pic.twitter.com/cfrrfRr8Zt
— Tennis South Africa (@TennisSA) January 15, 2020
Harris (22) het Maandag Chili se voorste speler, die sesde gekeurde Cristian Garín, met 7-6(5), 3-6, 6-4 in die eerste ronde uitgeskakel.
Harris neem as kwalifiseerder aan die ATP250-toernooi in Adelaide deel.
ATP.com berig hy kom Donderdag teen die Spanjaard Pablo Carreno Busta, 30ste op die ranglys, te staan. Carreno Busta het die Fransman Jeremy Chardy met 6-3, 6-2 getroef.
Harris het die toernooi 99ste op die ranglys betree, maar ná Maandag se opdatering bevind hy hom nou in die 91ste plek.
Die eerste gekeurde Aussie, Alex de Minaur, wat ook in dié helfte van die trekking was, het hom aan die toernooi onttrek.
Novak Djokovic, wat Serwië tot ’n oorwinning in die ATP-bekertoernooi help lei het, het hom ook Saterdag aan die Adelaide-toernooi onttrek.
Roger Federer: ‘Ek kon tuisgebly het’
Aussie-rook maak spelers siek